изпълняващ задачи от критично значение за безопасността, свързани с потеглянето и разрешаването на движението на влаковете, се прилага взаимно признаване между държавите членки на професионалните квалификации, както и на здравословните и безопасни условия на труд.
 За персонала, изпълняващ задачи от критично значение за безопасността, свързани с окончателната подготовка на влака, преди той да премине държавна граница (граници) и да оперира отвъд дадено местоположение (местоположения), означено(и) като „граница“ в референтния документ на мрежата на даден управител на инфраструктура и включено(и) в неговото разрешително за безопасност, се прилага посоченото в точка 4.6, а по отношение на посоченото в точка 4.7 се прилага взаимно признаване между държавите членки. Влак, който съответства на условията, посочени в параграф 8 от член 10 на Директива (ЕС) 2016/798, не се смята за трансгранична услуга.
 2.2.Принципи
 Настоящият регламент обхваща елементите на железопътната подсистема „Експлоатация и управление на движението“, за които има експлоатационни интерфейси между железопътните предприятия и управителите на инфраструктура, и при които има конкретна полза по отношение на оперативната съвместимост.
 Чрез въвеждането на подходящи процеси железопътните предприятия и управителите на инфраструктура трябва да осигуряват спазване на всички изисквания по отношение на правилата и процедурите, както и на документацията. Създаването на тези процеси е съществена част от системата за управление на безопасността на железопътните предприятия и управителите на инфраструктура (наричана по-нататък „СУБ“), както се изисква в Директива (ЕС) 2016/798. Самата СУБ се оценява от съответния национален орган по безопасността (наричан по-долу „НОБ“) преди да се издаде разрешение за безопасност, и от Агенцията за железопътен транспорт на Европейския съюз или съответния национален орган по безопасността преди да се издаде сертификат за безопасност.
 2.3.Приложимост към съществуващи возила и инфраструктура, които не съответстват на ТСОС
 При все че по-голямата част от съдържащите се в настоящия регламент изисквания се отнасят за процесите и процедурите, някои от тях се отнасят и за физически елементи на возилата и инфраструктура, които са важни за тяхната експлоатационна функция в контекста на настоящия регламент.
 Тези физически елементи са посочени в структурните ТСОС, които обхващат подсистеми, различни от „Експлоатация и управление на движението“. Достъпът до тях трябва да се осъществява в съответствие с процедурите, определени в съответните ТСОС.
 Никоя от разпоредбите на настоящия Регламент не може да се използва за обосноваване на национално правило съгласно структурна ТСОС.
 3.Съществени изисквания
 3.1.Съответствие със съществените изисквания
 В съответствие с член 3 от Директива (ЕС) 2016/797, железопътната система на ЕС, нейните подсистеми и нейните съставни елементи на оперативната съвместимост трябва да удовлетворяват съществените изисквания, формулирани общо в приложение III към посочената директива.
 3.2.Съществени изисквания — преглед
 Съществените изисквания обхващат:
 –безопасността,
 –надеждността и наличността,
 –здравословните условия,
 –опазването на околната среда;
 –техническата съвместимост,
 –достъпността.
 Съгласно Директива 2016/797 съществените изисквания могат да се прилагат по принцип към цялата железопътна система на Съюза или да са специфични за всяка подсистема и нейните съставни елементи.
 В следната таблица са обобщени съответствията между съществените изисквания, формулирани в приложение III към Директива 2008/2016/ЕО и в настоящия регламент.
 Клауза
 Заглавие на клаузата
 Безопасност
 Надеждност и наличност
 Здравословни условия
 Опазване на околната среда
 Техническа съвместимост
 Достъпност
 Съществени изисквания за експлоатацията и